17. ΑΠΟΦΑΣΙΣ ΥΠΟΥΡΓΩΝ ΣΥΓΚΟΙΝΩΝΙΩΝ ΚΑΙ ΕΣΩΤΕΡΙΚΩΝ Αριθ.164659 της 25 Αυγ./10 Σεπτ.1964  (ΦΕΚ Β΄371) Περί κατασκευής και χορηγήσεως πινακίδων μοτοποδηλάτων, ποδηλάτων και ζωηλάτων οχημάτων. Έχοντες υπ’ όψιν το άρθρ.32 παρ.3 του Ν.Δ/τος υπ’ αριθ.4233/1962 «Περί Κυρώσεως του Κώδικος Οδικής κυκλοφορίας», αποφασίζομεν: Ρυθμίζομεν ως κατωτέρω τον τρόπον και την διαδικασίαν κατασκευής και χορηγήσεως των πινακίδων μοτοποδηλάτων, ποδηλάτων και ζωηλάτων οχημάτων, τον τύπον των εν λόγω πινακίδων και τα της αντικαταστάσεώς των εις περίπτωσιν απωλείας, καταστροφής ή φθοράς. Α.Πινακίδες Μοτοποδηλάτων 1.Ύλη. Αι πινακίδες των μοτοποδηλάτων δέον να είναι μεταλλικαί, πάχους προσφόρου δια την επ’ αυτών εκτύπωσιν των καθοριζομένων κατωτέρω ενδείξεων. 2.Διαστάσεις. Αι διαστάσεις των πινακίδων ορίζονται εις 21Χ10 εκατοστά του μέτρου. 3.Χρώμα και ενδείξεις. Άπασα η επιφάνεια των πινακίδων δέον να είναι χρώματος κιτρίνου με τας επ’ αυτής ενδείξεις αντανακλαστικάς, χρώματος βαθέος κυανού. Εκάστη πινακίς θα φέρη τα κάτωθι ενδείξεις εικονιζομένας εκτύπως: α)Στοιχεία (εκ συνδυασμού γραμμάτων και αριθμών) δηλούντα την Διοίκησιν Χωρ/κής ή Αστυν. Πόλεων ως και το έτος απογραφής, καλύποντα το άνω μέρος της πινακίδος, διαστάσεως ύψους 30 ΜΜ και πάχους 5 ΜΜ, πλάτους δε αναλόγου. β)Τον αριθμόν κυκλοφορίας του μοτοποδηλάτου δια ψηφίων ύψους 55 ΜΜ και πάχους 10 ΜΜ πλάτους δε αναλόγου. γ)Την σφραγίδα του Υπουργείου Εσωτερικών Β΄.Πινακίδες Ποδηλάτων 1.Ύλη. Αι πινακίδες των ποδηλάτων δέον να είναι από απόψεως ύλης αι αυταί ως των μοτοποδηλάτων. 2.Διαστάσεις. Αι διαστάσεις των εν λόγω πινακίδων ορίζονται εις 7Χ14 εκατοστά του μέτρου. 3.Χρώμα και ενδείξεις. Άπασα η επιφάνεια των πινακίδων δέον να είναι χρώματος λευκού με τας επ’ αυτής ενδείξεις αντανακλαστικάς χρώματος πρασίνου (εις ζωηράν απόχρωσιν). Εκάστη πινακίς θα φέρη εκτύπως τας αυτάς ενδείξεις (πλην του έτους απογραφής) αίτινες ορίζονται δια τας πινακίδας των μοτοποδηλάτων αναγεγραμμένας επί της επιφανείας αυτής ως και σφραγίδα του Υπουργείου Εσωτερικών. Το ύψος των στοιχείων των δηλούντων την αρμοδίαν Διοίκησιν Χωρ/κής ή Αστυνομίας Πόλεων και των ψηφίων του αριθμού κυκλοφορίας ορίζονται εις 45 ΜΜ το πάχος εις 7 ΜΜ και το πλάτος ανάλογον, εξαρτώμενον εκ της μορφής του στοιχείου ή του ψηφίου. Γ΄.Πινακίδες Ζωηλάτων Οχημάτων 1.Ύλη. Αι πινακίδες των ζωηλάτων οχημάτων δέον να είναι μεταλλικαί. 2.Διαστάσεις. Αι διαστάσεις των εν λόγω πινακίδων ορίζονται εις 30Χ25 εκατοστά του μέτρου. 3.Χρώμα και ενδείξεις. Άπασα η επιφάνεια των πινακίδων δέον να είναι χρώματος λευκού με τας επ’ αυτής ενδείξεις χρώματος μαύρου. Επί της πινακίδος θ’ αναγράφωνται κατά σειράν εκ των άνω προς τα κάτω δι’ αναλόγων διαστάσεων γραμμάτων: α)Η αρμόδια Διοίκησις Χωρ/κής ή Αστυνομική Δ/νσις. β)Ο αριθμός κυκλοφορίας του οχήματος. γ)Το ονοματεπώνυμον του ιδιοκτήτου του οχήματος. δ)Η διεύθυνσις εν τη πόλει ή χωρίω της κατοικίας αυτού. ε)Βάρος του οχήματος εν πλήρει φόρτω. ς)Πλάτος των μεταλλικών στεφανών των τροχών εις εκατοστά. Εκάστη πινακίς θα φέρει επίσης έκτυπον την σφραγίδα του Υπουργείου Εσωτερικών. Το ύψος των ψηφίων του αριθμού κυκλοφορίας ορίζεται εις 40 ΜΜ., το πάχος αυτών εις 7 ΜΜ, το δε πλάτος ανάλογον. Αι λοιπαί αναγραφαί θα είναι μεγέθους και τοποθετήσεως τοιαύτης, ώστε να κατανέμωνται ομοιομόρφως, και συμμετρικώς επί του υπολοίπου της επιφανείας της πινακίδος. Δ΄.Μητρώα αριθμών κυκλοφορίας  μοτοποδηλάτων, ποδηλάτων  και ζωηλάτων οχημάτων Εκάστη Διοίκησις Χωροφυλακής και Αστυνομικής Διεύθυνσις τηρεί ίδια Μητρώα κεχωρισμένως δια τα μοτοποδήλατα, τα ποδήλατα και τα ζωήλατα οχήματα και χορηγεί αριθμούς κυκλοφορίας κατά σειράν με αρχήν τον αριθμόν 1 δι’ έκαστον είδος των ως άνω οχημάτων. Δια να υπάρχη συνέχεια εις τον αύξοντα αριθμόν των παρά των Διοικήσεων Αξιωματικών χορηγουμένων αδειών κυκλοφορίας, εκάστη Διοίκησις εξουσιοδοτούσα Διοίκησιν Αξιωματικού ή Υπηρεσίαν προς χορήγησιν αδειών κυκλοφορίας παραχωρεί μίαν ομάδα αριθμών αναλόγως της προβλεπομένης δυνάμεως εκάστου είδους των ως άνω οχημάτων της περιφερείας της.  (Μετά την σελ. 262,906(β) Σελ. 262,907 245-071 Κώδικας Οδικής Κυκλοφορίας 21.Ε.ι.17 Ε΄.Τοποθέτησις Πινακίδων Αι πινακίδες των μοτοποδηλάτων και ποδηλάτων στερεούνται αμεταθέτως εις το οπίσθιον μέρος αυτών εις σημείον σχετικώς υψηλόν προς αποφυγήν ρυπάνσεως υπό ιλύος. Προκειμένου περί τριτρόχων μοτοποδηλάτων ή πινακίς τοποθετείται εις κατάλληλον σημείον ώστε να μη καλύπτεται υπό τυχόν καταβιβαζομένης οπισθίας πλευράς της κιβωταμάξης. Η πινακίς των ζωηλάτων οχημάτων στερεούται αμεταθέτως εις το αριστερόν άκρον της οπισθίας πλευράς του οχήματος και εις θέσιν περίοπτον και μη αποκρυπτομένην. ΣΤ΄.Αντικατάστασις Πινακίδων Εν περιπτώσει απωλείας, φθοράς ή καταστροφής πινακίδος μοτοποδηλάτου, ποδηλάτου ή ζωηλάτου οχήματος, ο ιδιοκτήτης αυτού υποβάλλει υπεύθυνον περί τούτου δήλωσιν εις την αρμοδίαν προς έκδοσιν αδείας κυκλοφορίας Αρχήν, ήτις εξετάζουσα και διαπιστούσα το βάσιμον της δηλώσεως χορηγεί άλλην πινακίδα με τον αυτόν αριθμόν επί τη καταβολή του αντιτίμου. Αι επί της πινακίδος ταύτης ενδείξεις δύνανται να μη είναι έκτυποι, εις ας περιπτώσεις απαιτείται τούτο. Ζ΄.Προμήθεια Πινακίδων, Εντύπων κλπ. Δι’ αποφάσεως του Υπουργείου Εσωτερικών ορισθήσεται ο χρόνος της περιοδικής αντικαταστάσεως των πινακίδων, η Υπηρεσία δια την προμήθειαν και διάθεσιν των πινακίδων μοτοποδηλάτων, ποδηλάτων και ζωηλάτων οχημάτων ως και των αναγκαιούντων εντύπων, προς δε και η αξία εκάστης των ως άνω πινακίδων. Η παρούσα δημοσιευθήτω δια της Εφημερίδος της Κυβερνήσεως. 